سوڕاقە کوڕی مالیک

سووڕاقە کوڕی مالیکی کوڕی جەعشەمی کینانی () ئەندامی ھۆزی کینانە بووە کە موسڵمان بووە و یەکێک بووە لە ھاوەڵان.

 ژیان 
کاتێک پێغەمبەر محەممەد و ئەبووبەکر لە مەککە ھەڵھاتن، قوڕەیش پاداشتی ١٠٠ وشتری ڕاگەیاند بۆ ھەر کەسێک کە شوێنیان بکەوێت و دەستگیریان بکا.

سوڕاقە سەرکەوتوو بوو لە دۆزینەوەیان، بەڵام ھەر کە چاوی لێیان بوو، ڕێوڕەسمی عەرەبی بڕیاردانی بە بەکارھێنانی کەوان و تیر ئەنجامدا. ئەنجامەکەی ئەوە بوو کە ھەر سێ جارەکە دەرئەنجامەکە نەرێنی بوو و دوای جاری سێیەم ھەوڵیدا بەدوایاندا بگەڕێت بەڵام قاچی ئەسپەکەی سووراقە نوقم بوو لەناو خۆڵدا. دواتر سوڕاقە داوای لە پێغەمبەر کرد بوەستێت و دوعای چاکەی بۆ بکات و لە بەرامبەردا بەڵێنیدا کە کەسانی تر لە ڕاوەدوونانی ئەوان ڕابگرێت.

لە ڕێگای گەڕانەوەدا ھەر کاتێک کەسێکی ناسی کە بەدوای پێغەمبەردا دەگەڕا، دەیگوت: «من لێرە بە بەدوایدا گەڕام بەڵام ھیچم دەستنەکەوت». ئەمەش بووە ھۆی ئەوەی ھەرکەسێک بەدوای پێغەمبەر و ئەبووبەکردا دەگەڕا بگەڕێتەوە."Sahih al-Bukhari 3615 - Virtues and Merits of the Prophet (pbuh) and his Companions - کتاب المناقب - Sunnah.com - Sayings and Teachings of Prophet Muhammad (صلی اللە علیە و سلم)". sunnah.com. Retrieved 2024-06-09.

 مردن 
سوڕاقە لە ساڵی ٦٤٤ لە سەردەمی خەلافەتی عوسمانی کوڕی عەفان کۆچی دوایی کردووە. ھەروەھا دەوترێت دوای عوسمان کۆچی دوایی کردووە.

 سەرچاوەکان 

پۆل:ھاوەڵەکان